টুইঙ্কল খান্না
টুইঙ্কল খান্না বা টিনা যতীন খান্না (জন্ম- ২৯ ডিসেম্বর, ১৯৭৪) একজন চলচ্চিত্র প্রযোজক ও প্রাক্তন বলিউড ও তেলুগু চলচ্চিত্র অভিনেত্রী। খান্না ১৯৯৫ সালে বারসাত চলচ্চিত্রের জন্য শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার জয় করেন। তিনি বলিউড অভিনেতা অক্ষয় কুমারের স্ত্রী এবং সাবেক অভিনেত্রী ডিম্পল কপাড়িয়া ও প্রয়াত অভিনেতা রাজেশ খান্নার মেয়ে। ২০০১ সালে চলচ্চিত্র শিল্প থেকে বিদায় নেয়ার পর খান্না ইন্টেরিয়র ব্যবসায় মনোনিবেশ করেন এবং বর্তমানে তিনি দ্য হোয়াইট উইন্ডোজ নামের প্রতিষ্ঠানের অংশীদার।